ΚΟΙΝΩΝΙΑ

Το Ολυμπιακό Χωριό στους Θρακομακεδόνες θυμίζει βομβαρδισμένο τοπίο αφού η εικόνα εγκατάλειψης είναι εμφανής, με μπάζα και σκουπίδια να υπάρχουν παντού.

Ρεπορτάζ του ΑΝΤ1, έδειξε την εμφανή εικόνα απαξίωσης που επικρατεί στο Ολυμπιακό Χωριό, 15 χρονιά μετά τους αγώνες.

Η κατάσταση που επικρατεί προκαλεί την αγανάκτηση των κατοίκων, «είναι ξεφτίλα αυτό που ζούμε εδώ μέσα, σκουπίδια, μπάζα, τα κτήρια τα έχουν καταστρέψει όλα», δηλώνει κάτοικος της περιοχής.

Το έργο είχε κοστίσει έξι εκατομμύρια ευρώ, ενώ για όσο συντηρούνταν κόστιζε ένα εκατομμύριο ευρώ.

Η εικόνα είναι για κλάματα αφού οι κάτοικοι ζουν ανάμεσα σερ μπάζα, σκουπίδια και κτήρια γεμάτα ρωγμές, ενώ έχει υπάρξει και τρομερή λεηλασία στο χώρο.

Ενδεικτική είναι η κατάσταση που επικρατεί στο κτήριο που προοριζόταν να γίνει το νέο υπουργείο Εργασίας ή νοσοκομείο.

Ο πολιτικός μηχανικός, Παναγιώτης Ευαγγελίου, δηλώνει στον ΑΝΤ1, «το πλιάτσικο που έχει γίνει στο Ολυμπιακό Χωριό είναι επικό. Οι μάντρες και τα σκαπ, που παίρνουν δεν αγοράζουν το καμένο καλώδιο, αλλά το θέλουν ξεγυμνωμένο. Ο χώρος εδώ εκτός από χώρος πλιάτσικου, χρησιμοποιείται και ως χώρος εργαστηρίου για να απογυμνώσουν τα καλώδια».